Minut de silenci contra la violència de gènere en la porta de l'Ajuntament de Sagunt i la Tinença d'Alcaldia
23 de novembre 2016

![Imagen 1](/media/sxxpx3yy/64-cartel-plantilla-vertical.jpg)

El divendres 25 de novembre, Dia Internacional contra la Violència de Gènere, es realitzarà a les 12.00h un minut de silenci contra la violència de gènere en la porta de l'Ajuntament de Sagunt i, simultàniament, en la Tinença d'Alcaldia de Port de Sagunt, així com la lectura d'un manifest institucional que mostra el rebuig absolut contra aquesta xacra. María Giménez, regidora d'Igualtat, serà l'encarregada de llegir-ho en les dependències de Sagunt mentre que la regidora Roser Maestro ho farà en la Tinença d'Alcaldia.  
  
María Giménez ha declarat que **“és vital que les institucions -ja siguen municipals, autonòmiques o estatals-, manifesten el rebuig a la violència de gènere i que les nostres declaracions no siguen tan sols declaracions d'intencions, i que es treballe per a engegar i complir les mesures pertinents per a acabar d'una vegada per sempre, amb aquesta xacra social, perquè tant de bo en un futur proper, no hàgem d'assenyalar el 25N, com el Dia Internacional Contra la Violència de Gènere”.**  
  
El mateix dia a la vesprada, a les 19.00h, el Consell Municipal de la Dona i el Moviment EVA han convocat una manifestació que eixirà des de la Tinença d'Alcaldia del Port de Sagunt i a la qual es convida a tota la ciutadania a unir-se. Novament Giménez ha volgut remarcar que **“aquestes accions de lluita i pedagogies, han d'estar presents en tot moment de les nostres vides i no quedar limitades a aquest dia de reivindicació. Perquè tota agressió verbal, psicològica, física, que lamentablement poden acabar i acaben en assassinats, conformen la màxima representació de les formes de violència masclista que continuen sotmetent a les dones en tots els àmbits de la seua vida i que representen una greu i sistemàtica vulneració dels drets humans de dones i xiquetes, tenint el seu origen i nucli en la pervivència d'un sistema heteropatriarcal, present en totes les estructures de la societat”.**  

*   [](http://www.facebook.com/sharer.php?u=https://aytosagunto.es/va/actualitat/minut-de-silenci-contra-la-violencia-de-genere-en-la-porta-de-l-ajuntament-de-sagunt-i-la-tinenca-d-alcaldia/ "Facebook")
*   [](http://twitter.com/share?url=https://aytosagunto.es/va/actualitat/minut-de-silenci-contra-la-violencia-de-genere-en-la-porta-de-l-ajuntament-de-sagunt-i-la-tinenca-d-alcaldia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/minut-de-silenci-contra-la-violencia-de-genere-en-la-porta-de-l-ajuntament-de-sagunt-i-la-tinenca-d-alcaldia/ "Linked In")
*   [](mailto:?body=https://aytosagunto.es/va/actualitat/minut-de-silenci-contra-la-violencia-de-genere-en-la-porta-de-l-ajuntament-de-sagunt-i-la-tinenca-d-alcaldia/)